**Projektas**

**PLUNGĖS RAJONO SAVIVALDYBĖS   
TARYBA**

**SPRENDIMAS**

**DĖL sudaromų PLUNGĖS RAJONO SAVIVALDYBĖS TARYBOS KOMITETŲ SKAIČIAUS IR ĮGALIOJIMŲ NUSTATYMO**

2023 m. balandžio 21 d. Nr.T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 4 punktu ir 19 straipsnio 3 dalimi, Viešojo administravimo įstatymo 16 straipsnio 1 dalies 1 punktu bei Plungės rajono savivaldybės tarybos veiklos reglamento, patvirtinto Plungės rajono savivaldybės tarybos 2023 m. kovo 30 d. sprendimu Nr. T1-71 „Dėl Plungės rajono savivaldybės tarybos veiklos reglamento patvirtinimo“ XIV skyriaus 184 ir 186 punktais, Plungės rajono savivaldybės taryba n u s p r e n d ž i a:

1. Sudaryti šiuos 6 (šešis) komitetus X šaukimo Plungės rajono savivaldybės tarybos kadencijai:

1.1. Ekonomikos, finansų ir biudžeto komitetą iš 6 narių;

1.2. Kaimo reikalų komitetą iš 5 narių;

1.3. Kontrolės komitetą;

1.4. Sveikatos ir socialinės apsaugos komitetą iš 5 narių;

1.5. Švietimo, kultūros ir sporto komitetą iš 5 narių;

1.6. Vietos ūkio ir ekologijos komitetą iš 4 narių.

2. Nustatyti Savivaldybės tarybos komitetų išskyrus Kontrolės komiteto įgaliojimus (pridedama).

3. Pripažinti netekusiu galios Plungės rajono savivaldybės tarybos 2023 m. balandžio 11 d. sprendimą Nr. T1-101 „Dėl sudaromų Plungės rajono savivaldybės tarybos komitetų skaičiaus ir įgaliojimų nustatymo“.

Savivaldybės meras

SUDERINTA:

Savivaldybės meras Audrius Klišonis

Juridinio ir personalo administravimo skyriaus vedėjas Vytautas Tumas

Protokolo skyriaus kalbos tvarkytoja Simona Grigalauskaitė

Sprendimą rengė Protokolo skyriaus vedėja Jovita Šumskienė

Plungės rajono savivaldybės

tarybos 2023 m. balandžio 21 d.

sprendimo Nr. T1-

priedas

**SAVIVALDYBĖS TARYBOS KOMITETŲ ĮGALIOJIMAI**

**Ekonomikos, finansų ir biudžeto komitetas**

1. Ekonomikos, finansų ir biudžeto komiteto įgaliojimai:

1.1 sudaryti Komiteto darbo planą;

1.2. savo iniciatyva ar Tarybos pavedimu rengti Tarybos sprendimų projektus Komiteto veiklos sričių klausimais;

1.3. svarstyti Tarybai pateiktų sprendimų projektus, teikti dėl jų pasiūlymus ir išvadas Komiteto veiklos sričių klausimais;

1.4. svarstyti  Savivaldybės biudžeto projektą ir biudžeto įvykdymo apyskaitą, prireikus  teikti pasiūlymus dėl Savivaldybės biudžeto tikslinimo;

1.5. nagrinėti piliečių ir organizacijų pasiūlymus ir skundus;

1.6. svarstyti klausimus kartu su kitais Tarybos komitetais ir komisijomis, priimti bendras išvadas ir teikti pasiūlymus;

1.7. įgalioti Komiteto narius rengti pranešimus Tarybos posėdžiuose Komiteto veiklos sričių klausimais ir papildomus pranešimus visais svarstomais klausimais;

1.8. siūlyti Tarybai teikti svarstyti visuomenei tam tikrus sprendimų projektus ir klausimus; išklausyti Savivaldybės merą, administracijos direktorių, jo pavaduotoją, Savivaldybės administracijos padalinių, Savivaldybės teritorijoje esančių įstaigų ir įmonių atstovus;

1.9. reikalauti iš Savivaldybės mero, administracijos direktoriaus, jo pavaduotojo, Savivaldybės administracijos padalinių, Savivaldybės įmonių, įstaigų pareigūnų dokumentų, reikalingų klausimui nagrinėti;

1.10. tikrinti, kaip vykdomi Tarybos sprendimai, mero potvarkiai Komiteto veiklos sričių klausimais, aiškintis, ar atsižvelgiama į Komiteto išvadas ir pasiūlymus;

1.11. teikti paklausimus visoms Savivaldybės teritorijoje esančioms įstaigoms, įmonėms, organizacijoms, pareigūnams;

1.12. kviesti į posėdžius kitus Tarybos narius, merą, Savivaldybės administracijos direktorių, jo pavaduotoją, valstybinių institucijų ir organizacijų atstovus, specialistus ir kitus asmenis;

1.13. siūlyti Tarybai keisti ir papildyti Tarybos posėdžių darbotvarkę;

1.14. inicijuoti dokumentų rengimą, teikti išvadas ir pasiūlymus Tarybai dėl biudžeto lėšų panaudojimo, biudžeto sudarymo ir vykdymo, investicijų, nekilnojamojo turto grąžinimo, Savivaldybės nuosavybės;

1.15. kontroliuoti su Komiteto veiklos sritimis susijusių įstatymų ir norminių aktų vykdymą Savivaldybės teritorijoje;

1.16. teikti Tarybai išvadas ir pasiūlymus dėl įstatymų ir Lietuvos Respublikos Vyriausybės nutarimų projektų arba jų pakeitimo;

1.17. svarstyti klausimus dėl Savivaldybės administracijos etatų ir darbo užmokesčio fondo bei teikti pasiūlymus;

1.18. svarstyti specialiųjų lėšų panaudojimo klausimus ir teikti išvadas bei pasiūlymus;

1.19. analizuoti, vertinti Savivaldybės administracijos padalinių – asignavimų valdytojų, Savivaldybės įmonių veiklą ir teikti pasiūlymus; organizuoti konferencijas ir seminarus ar inicijuoti jų rengimą.

**Kaimo reikalų komitetas**

2. Kaimo reikalų komiteto įgaliojimai:

2.1. sudaryti Komiteto darbo planą.

2.2. savo iniciatyva ar Tarybos pavedimu rengti Tarybos sprendimų projektus Komiteto veiklos sričių klausimais;

2.3. svarstyti Tarybai pateiktų sprendimų projektus, teikti dėl jų pasiūlymus ir išvadas Komiteto veiklos sričių klausimais;

2.4. svarstyti ir teikti išvadas dėl Savivaldybės administracijos struktūros, kompetencijos, etatų ir darbo užmokesčio fondo;

2.5. svarstyti Tarybos sprendimų projektus, teikti dėl jų pasiūlymus ir išvadas;

2.6. svarstyti Savivaldybės biudžeto projektą ir biudžeto įvykdymo apyskaitą, teikti dėl jų pasiūlymus ir išvadas;

2.7. nagrinėti gyventojų, visuomeninių ir kitų visuomenės interesus atstovaujančių organizacijų pasiūlymus bei skundus ir informuoti juos apie nagrinėjimo rezultatus; atsižvelgiant į gyventojų ir organizacijų pasiūlymus, pageidavimus, rekomenduoti Savivaldybės administracijai rengti Tarybos sprendimų projektus;

2.8. svarstyti ir teikti išvadas dėl  kaimo plėtros programų tvirtinimo;

2.9. svarstyti ir teikti išvadas dėl žemės ūkio programų įgyvendinimo;

2.10. svarstyti ir teikti išvadas dėl sąlygų verslo plėtrai kaime sudarymo;

2.11. svarstyti sprendimų projektus žemės ūkio programų įgyvendinimo klausimais;

2.12. svarstyti gyvenviečių infrastruktūros plėtojimo bei kaimo žmonių darbo ir užimtumo gerinimo programas;

2.13. svarstyti klausimus, kaip įgyvendinti žemės ūkio, melioracijos, kaimo plėtros valstybės politiką Savivaldybėje;

2.14. svarstyti klausimus, kaip organizuoti agrarinės aplinkosaugos priemonių įgyvendinimą, skatinti ekologinį ūkininkavimą, tausojančią žemdirbystę;

2.15. tikrinti, kaip vykdomi Tarybos  sprendimai ir mero potvarkiai Komiteto veiklos sričių klausimais,  aiškintis, ar atsižvelgiama į Komiteto išvadas ir pasiūlymus;

2.16. svarstyti ir teikti išvadas bei pasiūlymus kitais komiteto arba jo kompetencijai priskirtais klausimais.

**Sveikatos ir socialinės apsaugos komitetas**

3. Sveikatos ir socialinės apsaugos komiteto įgaliojimai:

3.1. sudaryti Komiteto darbo planą;

3.2. savo iniciatyva ar Tarybos pavedimu rengti Tarybos sprendimų projektus Komiteto veiklos sričių klausimais;

3.3. svarstyti ir teikti išvadas dėl Savivaldybės administracijos struktūros, kompetencijos, etatų ir darbo užmokesčio fondo;

3.4. svarstyti Tarybos sprendimų projektus, teikti dėl jų pasiūlymus ir išvadas;

3.5. svarstyti Savivaldybės biudžeto projektą ir biudžeto įvykdymo apyskaitą, teikti dėl jų pasiūlymus ir išvadas;

3.6. nagrinėti gyventojų, visuomeninių ir kitų visuomenės interesus atstovaujančių organizacijų pasiūlymus bei skundus ir informuoti juos apie nagrinėjimo rezultatus; atsižvelgiant į gyventojų ir organizacijų pasiūlymus, pageidavimus, rekomenduoti Savivaldybės administracijai rengti Tarybos sprendimų projektus;

3.7. analizuoti ir kontroliuoti Savivaldybės reguliavimo sričiai priskirtų globos ir rūpybos įstaigų veiklą ir teikti pasiūlymus dėl jų veiklos;

3.8. svarstyti ir vertinti Socialinės paramos skyriaus veiklos metų planą, jo įvykdymą pusmečiais;

3.9. svarstyti pasiūlymus ir teikti išvadas dėl naujų socialinių paslaugų teikimo;

3.10. svarstyti ir teikti išvadas dėl kompensacijų skyrimo socialiai remtiniems asmenims;

3.11. svarstyti ir teikti pasiūlymus dėl Socialinės paramos skyriaus ir jo reguliavimo sričiai priskirtų globos ir rūpybos įstaigų organizacinės struktūros;

3.12. svarstyti klausimus kartu su kitais Tarybos sudarytais komitetais ar komisijomis, priimti bendrus sprendimus, išvadas;

3.13. įgalioti Komiteto narius daryti pranešimus Tarybos posėdžiuose Komiteto veiklos sričių klausimais ir papildomus pranešimus visais svarstomais klausimais;

3.14. teikti Tarybai išvadas bei pasiūlymus dėl su Komiteto veiklos sritimis susijusių Lietuvos Respublikos įstatymų ir norminių aktų, taip pat Tarybos sprendimų, mero potvarkių vykdymo Savivaldybės teritorijoje;

3.15. organizuoti pasitarimus Komiteto veiklos sričių klausimais ar inicijuoti jų rengimą;

3.16. kviesti į posėdžius kitus Tarybos narius, merą, Savivaldybės administracijos darbuotojus, valstybinių institucijų ir visuomeninių organizacijų atstovus, specialistus ir kitus asmenis;

3.17. tikrinti, kaip vykdomi Tarybos sprendimai ir mero potvarkiai Komiteto veiklos sričių klausimais, aiškintis, ar atsižvelgiama į Komiteto išvadas ir pasiūlymus;

3.18. siūlyti Tarybai keisti ir papildyti Tarybos posėdžio darbotvarkę;

3.19. naudotis kitomis teisės aktų nustatytomis teisėmis.

**Švietimo, kultūros ir sporto komitetas**

4. Švietimo, kultūros ir sporto komiteto įgaliojimai:

4.1. sudaryti Komiteto darbo planą;

4.2. savo iniciatyva ar Tarybos pavedimu rengti Tarybos sprendimų projektus Komiteto veiklos sričių klausimais;

4.3. svarstyti Tarybai pateiktų sprendimų projektus, teikti dėl jų pasiūlymus ir išvadas Komiteto veiklos sričių klausimais;

4.4. svarstyti Savivaldybės biudžeto projektą ir biudžeto įvykdymo apyskaitą, prireikus teikti pasiūlymus dėl Savivaldybės biudžeto tikslinimo;

4.5. svarstyti ir rengti pasiūlymus dėl politikos formavimo ikimokyklinio, bendrojo lavinimo ir papildomojo ugdymo, kultūros, sporto, turizmo bei jaunimo reikalų srityse ir siūlyti jos įgyvendinimo kryptis ir būdus, kontroliuoti suformuotos politikos įgyvendinimą;

4.6. analizuoti ir kontroliuoti Savivaldybės reguliavimo sričiai priskirtų ugdymo, sporto ir jaunimo reikalų, kultūros įstaigų veiklą ir teikti pasiūlymus dėl jų veiklos;

4.7. svarstyti ir teikti išvadas bei pasiūlymus dėl Savivaldybės švietimo ir kultūros tinklų optimizavimo;

4.8. svarstyti ir teikti išvadas dėl sporto ir turizmo infrastruktūros bei plėtros rajone;

4.9. svarstyti ir teikti išvadas bei pasiūlymus dėl vaikų ir jaunimo užimtumo organizavimo ir savanorystės skatinimo;

4.10. palaikant ryšį su Kultūros vertybių (paveldo) apsaugos, Aplinkos apsaugos inspekcijomis, kontroliuoti istorijos, kultūros paminklų apsaugą, jų restauravimą, eksploatavimo sąlygas, numatyti naujų kultūros paminklų kūrimą, koordinuoti kraštotyros darbo kryptis;

4.11. nagrinėti gyventojų, visuomeninių ir kitų visuomenės interesus atstovaujančių organizacijų pasiūlymus bei skundus ir informuoti juos apie nagrinėjimo rezultatus; atsižvelgiant į gyventojų ir organizacijų pasiūlymus, pageidavimus, rekomenduoti Savivaldybės administracijai rengti Tarybos sprendimų projektus;

4.12. kontroliuoti Savivaldybė tarybos priimtų sprendimų Komiteto veiklos klausimais įgyvendinimą;

4.13. svarstyti ir vertinti Švietimo ir sporto skyriaus veiklos metų planą, jo įvykdymą pusmečiais;

4.14. teikti Savivaldybės tarybai išvadas bei pasiūlymus dėl su Komiteto veiklos sritimis susijusių Lietuvos Respublikos įstatymų ir norminių aktų, taip pat Savivaldybės tarybos sprendimų, mero potvarkių vykdymo Savivaldybės teritorijoje.

**Vietos ūkio ir ekologijos komitetas**

5. Vietos ūkio ir ekologijos komiteto įgaliojimai:

5.1. sudaryti Komiteto darbo planą;

5.2. savo iniciatyva ar Tarybos pavedimu rengti Tarybos sprendimų projektus Komiteto veiklos sričių klausimais;

5.3. svarstyti Tarybai pateiktų sprendimų projektus, teikti dėl jų pasiūlymus ir išvadas Komiteto veiklos sričių klausimais;

5.4. svarstyti Savivaldybės biudžeto projektą ir biudžeto įvykdymo apyskaitą, prireikus teikti pasiūlymus dėl Savivaldybės biudžeto tikslinimo;

5.5. svarstyti ir teikti išvadas dėl Savivaldybės administracijos struktūros, kompetencijos, etatų ir darbo užmokesčio fondo;

5.6. nagrinėti piliečių ir visuomeninių ir visuomenės interesams atstovaujančių organizacijų pasiūlymus ir skundus;

5.7. svarstyti klausimus kartu su kitais Tarybos sudarytais komitetais ir komisijomis, priimti bendras išvadas bei teikti pasiūlymus;

5.8. įgalioti Komiteto narius daryti pranešimus Tarybos posėdžiuose Komiteto veiklos sričių klausimais ir papildomus pranešimus visais svarstomais klausimais;

5.9. siūlyti Tarybai teikti svarstyti visuomenei aktualius su Komiteto veiklos sritimis susijusius sprendimų projektus ir klausimus;

5.10. kviesti į Komiteto posėdžius Savivaldybės merą, Savivaldybės administracijos direktorių, Savivaldybės administracijos padalinių, Savivaldybės teritorijoje esančių įstaigų ir įmonių atstovus, valstybinių institucijų ir visuomeninių organizacijų atstovus, specialistus ir kitus asmenis;

5.11. reikalauti iš Savivaldybės mero, Savivaldybės administracijos direktoriaus, Savivaldybės administracijos padalinių, Savivaldybės įmonių, įstaigų pareigūnų ataskaitinių duomenų ar kitos medžiagos, reikalingos klausimams nagrinėti, taip pat išklausyti jų ataskaitas, atsakymus į paklausimus;

5.12. tikrinti, kaip vykdomi Tarybos sprendimai, mero potvarkiai Komiteto veiklos sričių klausimais, aiškintis, ar atsižvelgiama į Komiteto išvadas ir pasiūlymus;

5.13. teikti paklausimus visoms Savivaldybės teritorijoje esančioms įstaigoms, įmonėms, organizacijoms, pareigūnams;

5.14. sudaryti ekspertų grupes;

5.15. siūlyti Tarybai keisti ir papildyti Tarybos posėdžio darbotvarkę;

5.16. inicijuoti dokumentų rengimą, teikti išvadas ir pasiūlymus Tarybai Komiteto veiklos sričių klausimais;

5.17. kontroliuoti su Komiteto veiklos sritimis susijusių įstatymų ir norminių teisės aktų vykdymą Savivaldybės teritorijoje;

5.18. teikti Tarybai išvadas ir pasiūlymus dėl įstatymų ir Lietuvos Respublikos Vyriausybės nutarimų projektų arba jų pakeitimo;

5.19. svarstyti klausimus dėl Savivaldybės administracijos etatų ir darbo užmokesčio fondo ir teikti išvadas;

5.20. analizuoti, vertinti Savivaldybės administracijos padalinių – asignavimų valdytojų, Savivaldybės įmonių veiklą ir teikti pasiūlymus;

5.21. svarstyti specialiųjų lėšų panaudojimo klausimus ir teikti išvadas bei pasiūlymus;

5.22. organizuoti pasitarimus komiteto veiklos sričių klausimais ar inicijuoti jų rengimą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PROTOKOLO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL sudaromų PLUNGĖS RAJONO SAVIVALDYBĖS TARYBOS KOMITETŲ SKAIČIAUS IR ĮGALIOJIMŲ NUSTATYMO“** |
| 2023 m. balandžio 19 d.  Plungė |

**1. Parengto sprendimo projekto tikslai, uždaviniai.** Sprendimo projekto tikslas bei uždavinys – sudaryti 6 (šešis) X šaukimo Plungės rajono savivaldybės tarybos komitetus (toliau – komitetai) bei nustatyti komitetų įgaliojimus naujai 2023–2027 metų kadencijai ir įgyvendinti naujos redakcijos Lietuvos Respublikos vietos savivaldos įstatymo (toliau – Įstatymas) nuostatas.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Vadovaudamasi Lietuvos Respublikos vietos savivaldos įstatymo 15 straipsnio 2 dalies 4 punktu ir 19 straipsnio 3 dalimi, Viešojo administravimo įstatymo 16 straipsnio 1 dalies 1 punktu bei Plungės rajono savivaldybės tarybos veiklos reglamento, patvirtinto Plungės rajono savivaldybės tarybos 2023 m. kovo 30 d. sprendimu Nr. T1-71 „Dėl Plungės rajono savivaldybės tarybos veiklos reglamento patvirtinimo“ XIV skyriaus 184 ir 186 punktais

Priėmus teikiamą Savivaldybės tarybos sprendimą, reikia pripažinti netekusiu galios Plungės rajono savivaldybės tarybos 2023 m. balandžio 11 d. sprendimą Nr. T1-101 „Dėl sudaromų Plungės rajono savivaldybės tarybos komitetų skaičiaus ir įgaliojimų nustatymo.“

**3. Kodėl būtina priimti sprendimą, kokių pozityvių rezultatų laukiama.** Patvirtinus sprendimą bus įgyvendintos Lietuvos Respublikos vietos savivaldos įstatymo nuostatos. Savivaldybės tarybos sprendimu bus sudaryti 6 (šeši) komitetai: Ekonomikos, finansų ir biudžeto (6 nariai); Kaimo reikalų (5 nariai); Kontrolės; Sveikatos ir socialinės apsaugos (5 nariai); Švietimo, kultūros ir sporto (5 nariai); Vietos ūkio ir ekologijos (4 nariai). Taip pat nustatyti Savivaldybės tarybos komitetų išskyrus Kontrolės komiteto įgaliojimai.

**4. Lėšų poreikis ir finansavimo šaltiniai. -**

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Nėra.

**7. Sprendimo projekto antikorupcinis vertinimas.** Korupcijos pasireiškimo tikimybės nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.** Savivaldybės mero iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Sprendimas bus viešinamas Savivaldybės interneto svetainėje [www.plunge.lt](http://www.plunge.lt).

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Nenumatomas* | *Nenumatomas* |
| *Socialinei aplinkai* | *Nenumatomas* | *Nenumatomas* |
| *Viešajam administravimui* | *Bus įgyvendinamos LR vietos savivaldos įstatymo nuostatos* | *Nenumatomas* |
| *Teisinei sistemai* | *Atitiks teisės aktų nuostatas* | *Nenumatomas* |
| *Kriminogeninei situacijai* | *Korupcijai įtakos neturės* | *Nenumatomas* |
| *Aplinkai* | *Nenumatomas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Nenumatomas* | *Nenumatomas* |
| *Kitoms sritims, asmenims ar jų grupėms* | *Nenumatomas* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja Protokolo skyriaus vedėja Jovita Šumskienė