**Projektas**

**PLUNGĖS RAJONO SAVIVALDYBĖS   
TARYBA**

**SPRENDIMAS**

**DĖL BALSŲ SKAIČIAVIMO KOMISIJOS SUDARYMO IR JOS VEIKLOS NUOSTATŲ PATVIRTINIMO**

2023 m. balandžio 21 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 22 straipsnio 1 dalimi, Viešojo administravimo įstatymo 16 straipsnio 1 dalies 1 punktu ir Plungės rajono savivaldybės tarybos veiklos reglamento, patvirtinto Plungės rajono savivaldybės tarybos 2023 m. kovo 30 d. sprendimu Nr. T1-71 „Dėl Plungės rajono savivaldybės tarybos veiklos reglamento patvirtinimo“ XV skyriaus 228 punktu, Plungės rajono savivaldybės taryba n u s p r e n d ž i a:

1. Sudaryti Balsų skaičiavimo komisiją iš Savivaldybės tarybos narių slaptam balsavimui organizuoti bei prireikus balsams posėdžių metu skaičiuoti X šaukimo Plungės rajono savivaldybės tarybos kadencijai:

1.1. Rimas Dužinskas, Savivaldybės tarybos narys;

1.2 Jurgita Latakienė, Savivaldybės tarybos narė;

1.3. Ramūnas Lydis, Savivaldybės tarybos narys.

2. Paskirti Savivaldybės tarybos narę Jurgitą Latakienę, Balsų skaičiavimo komisijos pirmininke.

3. Patvirtinti Balsų skaičiavimo komisijos veiklos nuostatus (pridedama).

4. Pripažinti netekusiu galios Plungės rajono savivaldybės tarybos 2023 m. balandžio 11 d. sprendimą Nr. T1-97 „DėlBalsų skaičiavimo komisijos sudarymo ir jos veiklos nuostatų patvirtinimo“.

Savivaldybės meras

SUDERINTA:

Savivaldybės meras Audrius Klišonis

Juridinio ir personalo administravimo skyriaus vedėjas Vytautas Tumas

Protokolo skyriaus kalbos tvarkytoja Simona Grigalauskaitė

Sprendimą rengė Protokolo skyriaus vedėja Jovita Šumskienė

PATVIRTINTA

Plungės rajono savivaldybės

tarybos 2023 m. balandžio 21 d.

sprendimu Nr. T1-

**BALSŲ SKAIČIAVIMO KOMISIJOS VEIKLOS NUOSTATAI**

**I SKYRIUS**

**BENDROSIOS NUOSTATOS**

1. Plungės rajono savivaldybės tarybos balsų skaičiavimokomisijos veiklos nuostatai (toliau – Nuostatai) nustato Plungės rajono savivaldybės tarybos balsų skaičiavimokomisijos (toliau – Komisija) veiklos principus, tikslą, uždavinius, funkcijas ir kitus su Komisijos veikla susijusius klausimus.

2. Komisijos Nuostatai parengti vadovaujantis Lietuvos Respublikos vietos savivaldos įstatymu, Plungės rajono savivaldybės tarybos veiklos reglamentu (toliau – Reglamentas).

3. Pagrindiniai Komisijos veikimo principai: teisingumas, nešališkumas, skaidrumas, atsakomybė.

4. Komisijos tikslas – teisingų ir teisėtų balsavimo procedūrų atlikimo užtikrinimas.

5. Komisija sudaroma Plungės rajono savivaldybės tarybos (toliau – Savivaldybės taryba) kadencijos laikotarpiui.

6. Komisija sudaroma iš Savivaldybės tarybos frakcijų ir tarybos narių grupės (-ių) deleguotų atstovų (kiekviena frakcija ir tarybos narių grupė (-ės) deleguoja po vieną narį). Frakcija (-os) ir tarybos narių grupė (-ės) turi teisę atsisakyti deleguoti atstovą į Komisiją – tokiu atveju Komisijos narys renkamas iš kitų frakcijų ir grupės (-ių) pasiūlytų kandidatų. Savivaldybės taryba Komisijos pirmininką skiria Plungės rajono savivaldybės mero siūlymu. Komisija sudaroma nemažiau kaip iš 3 Savivaldybės tarybos narių.

7. Komisijos pirmininko pavaduotoją ir sekretorių išsirenka Komisijos nariai paprastu balsavimu.

8. Komisijos posėdžiai yra teisėti, jeigu posėdyje dalyvauja ne mažiau kaip pusė Komisijos narių. Komisijos sprendimai priimami Komisijos posėdžiuose atviru balsavimu posėdyje dalyvaujančių Komisijos narių balsų dauguma. Jei balsai pasiskirsto po lygiai, lemia Komisijos pirmininko balsas.

**II SKYRIUS**

**KOMISIJOS UŽDAVINIAI IR FUNKCIJOS**

9. Komisijos uždaviniai:

9.1. užtikrinti teisėtą balsavimo procedūrų atlikimą, kai balsuojama neelektronine balsų skaičiavimo sistema;

9.2. užtikrinti teisingą Savivaldybės tarybos narių balsų suskaičiavimą, kai balsuojama slaptai, ir balsavimo rezultatų paskelbimą Savivaldybės tarybos posėdyje.

10. Komisija, vykdydama jai pavestus uždavinius, atlieka šias funkcijas:

10.1. atlieka atviro balsavimo balsų skaičiavimo procedūras kaip aprašyta Reglamente;

10.2. atlieka slapto balsavimo procedūras kaip aprašyta Reglamente.

**III SKYRIUS**

**BAIGIAMOSIOS NUOSTATOS**

11. Nuostatai keičiami Savivaldybės tarybos sprendimu.

12. Komisija yra atskaitinga Savivaldybės tarybai.

\_\_\_\_\_\_\_\_\_\_\_\_\_\_\_\_\_\_\_

**PROTOKOLO SKYRIUS**

**AIŠKINAMASIS RAŠTAS**

**PRIE PLUNGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL BALSŲ SKAIČIAVIMO KOMISIJOS SUDARYMO IR JOS VEIKLOS NUOSTATŲ PATVIRTINIMO“**

|  |
| --- |
| 2023 m. balandžio 19 d.  Plungė |

**1. Parengto sprendimo projekto tikslai, uždaviniai.** Sprendimo projekto tikslas bei uždavinys –sudaryti Balsų skaičiavimo komisiją iš Savivaldybės tarybos narių slaptam balsavimui organizuoti bei prireikus balsams posėdžių metu skaičiuoti naujai 2023–2027 metų kadencijai ir patvirtinti jos veiklos nuostatus.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Vadovaudamasi Lietuvos Respublikos vietos savivaldos įstatymo 22 straipsnio 1 punktu, Viešojo administravimo įstatymo 16 straipsnio 1 dalies 1 punktu ir Plungės rajono savivaldybės tarybos veiklos reglamento, patvirtinto Plungės rajono savivaldybės tarybos 2023 m. kovo 30 d. sprendimu Nr. T1-71 „Dėl Plungės rajono savivaldybės tarybos veiklos reglamento patvirtinimo“ XV skyriaus 228 punktu.

Priėmus teikiamą Savivaldybės tarybos sprendimą, reikia pripažinti netekusiu galios Plungės rajono savivaldybės tarybos 2023 m. balandžio 11 d. sprendimą Nr. T1-97 „DėlBalsų skaičiavimo komisijos sudarymo ir jos veiklos nuostatų patvirtinimo“.

**3. Kodėl būtina priimti sprendimą, kokių pozityvių rezultatų laukiama.** Patvirtinus sprendimą bus įgyvendintos Lietuvos Respublikos vietos savivaldos įstatymo bei Reglamento X skyriaus 141 punkto nuostatos, t. y. jei balsų skaičiavimo sistema nenaudojama (dėl techninių ar kitokių priežasčių), balsuojama pakeliant ranką arba kortelę. Balsavimo rezultatus fiksuoja Savivaldybės tarybos sudaryta Balsų skaičiavimo komisija, kuri, taip pat esant poreikiui, organizuoja ir vykdo slaptą balsavimą.

**4. Lėšų poreikis ir finansavimo šaltiniai. -**

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Nėra.

**7. Sprendimo projekto antikorupcinis vertinimas.** Korupcijos pasireiškimo tikimybės nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.** Savivaldybės mero iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Sprendimas bus viešinamas Savivaldybės interneto svetainėje [www.plunge.lt](http://www.plunge.lt).

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Nenumatomas* | *Nenumatomas* |
| *Socialinei aplinkai* | *Nenumatomas* | *Nenumatomas* |
| *Viešajam administravimui* | *Bus įgyvendinamos Vietos savivaldos įstatymo nuostatos* | *Nenumatomas* |
| *Teisinei sistemai* | *Atitiks teisės aktų nuostatas* | *Nenumatomas* |
| *Kriminogeninei situacijai* | *Korupcijai įtakos neturės* | *Nenumatomas* |
| *Aplinkai* | *Nenumatomas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Nenumatomas* | *Nenumatomas* |
| *Kitoms sritims, asmenims ar jų grupėms* | *Nenumatomas* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja Protokolo skyriaus vedėja Jovita Šumskienė