**Projektas**

**PLUNGĖS RAJONO SAVIVALDYBĖS   
TARYBA**

**SPRENDIMAS**

**DĖL PLUNGĖS RAJONO SAVIVALDYBĖS MERO POLITINIO (ASMENINIO) PASITIKĖJIMO VALSTYBĖS TARNAUTOJŲ PAREIGYBIŲ SKAIČIAUS NUSTATYMO**

2023 m. balandžio 21 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 10 punktu, 27 straipsnio 2 dalies 21 punktu, 32 straipsnio 3 dalimi bei Viešojo administravimo įstatymo 16 straipsnio 1 dalies 1 punktu, Plungės rajono savivaldybės taryba n u s p r e n d ž i a:

1. Nustatyti Plungės rajono savivaldybės mero politinio (asmeninio) pasitikėjimo valstybės tarnautojų pareigybių skaičių – 6.

2. Pripažinti netekusiu galios Plungės rajono savivaldybės tarybos 2019 m. balandžio 11 d. sprendimą Nr. T1-68 „Dėl Plungės rajono savivaldybės mero politinio (asmeninio) pasitikėjimo valstybės tarnautojų pareigybių skaičiaus nustatymo“.

3. Pripažinti netekusiu galios Plungės rajono savivaldybės tarybos 2023 m. balandžio 11 d. sprendimą Nr. T1-99 „Dėl Plungės rajono savivaldybės mero politinio (asmeninio) pasitikėjimo valstybės tarnautojų pareigybių skaičiaus nustatymo“.

Šis sprendimas Lietuvos Respublikos administracinių bylų teisenos įstatymo nustatyta tvarka per vieną mėnesį nuo paskelbimo ar įteikimo suinteresuotai šaliai dienos gali būti skundžiamas Regionų apygardos administracinio teismo Klaipėdos rūmams (Galinio Pylimo g. 9, LT-91230 Klaipėda).

Savivaldybės meras

SUDERINTA:

Administracijos direktorius Mindaugas Kaunas

Juridinio ir personalo administravimo skyriaus vedėjas Vytautas Tumas

Protokolo skyriaus kalbos tvarkytoja Simona Grigalauskaitė

Sprendimą rengė Protokolo skyriaus vedėja Jovita Šumskienė

**PROTOKOLO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL PLUNGĖS RAJONO SAVIVALDYBĖS MERO POLITINIO (ASMENINIO) PASITIKĖJIMO VALSTYBĖS TARNAUTOJŲ PAREIGYBIŲ**  **SKAIČIAUS NUSTATYMO“** |
| 2023 m. balandžio 19 d.  Plungė |

**1. Parengto sprendimo projekto tikslai, uždaviniai.** Sprendimo projekto tikslas bei uždavinys – nustatyti 5 (penkias) Plungės rajono savivaldybės (toliau – Savivaldybė) mero politinio (asmeninio) pasitikėjimo valstybės tarnautojų pareigybes ir įgyvendinti naujos redakcijos Lietuvos Respublikos vietos savivaldos įstatymo (toliau – Įstatymas) nuostatas dėl mero politinio (asmeninio) pasitikėjimo valstybės tarnautojų pareigybių skaičiaus nustatymo.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Vadovaudamasi Lietuvos Respublikos vietos savivaldos įstatymo 15 straipsnio 2 dalies 10 punktu, 27 straipsnio 2 dalies 21 punktu bei 32 straipsnio 3 dalimi bei Viešojo administravimo įstatymo 16 straipsnio 1 dalies 1 punktu.

Priėmus teikiamą Savivaldybės tarybos sprendimą, reikia pripažinti netekusiais galios Savivaldybės tarybos 2019 m. balandžio 11 d. sprendimą Nr. T1-68 „Dėl Plungės rajono savivaldybės mero politinio (asmeninio) pasitikėjimo valstybės tarnautojų pareigybių skaičiaus nustatymo“ ir 2023 m. balandžio 11 d. sprendimą Nr. T1-99 „Dėl Plungės rajono savivaldybės mero politinio (asmeninio) pasitikėjimo valstybės tarnautojų pareigybių skaičiaus nustatymo“.

**3. Kodėl būtina priimti sprendimą, kokių pozityvių rezultatų laukiama.** Patvirtinus sprendimą bus įgyvendintos Lietuvos Respublikos vietos savivaldos įstatymo nuostatos. Savivaldybės mero siūlymu bus nustatytas mero politinio (asmeninio) pasitikėjimo valstybės tarnautojų pareigybių skaičius – 6. Savivaldybės mero politinio (asmeninio) pasitikėjimo valstybės tarnautojų pareigybes sudarytų: vicemeras – 1; Savivaldybės mero patarėjai – 2; Savivaldybės tarybos posėdžių sekretoriai – 2; Savivaldybės administracijos direktorius – 1.

Įstatymo 32 straipsnis nustato, kad savivaldybės meras savo įgaliojimų laikui skiria vieną ar kelis vicemerus. Vicemeras yra politinio (asmeninio) pasitikėjimo valstybės tarnautojas. Vicemeras atlieka mero nustatytas funkcijas ir pavedimus. Didžiausias galimas savivaldybės vicemerų skaičius nustatomas atsižvelgiant į Savivaldybės tarybos narių skaičių. Savivaldybėje, kurios tarybą sudaro 41 ir daugiau tarybos narių, gali būti steigiamos ne daugiau kaip keturios vicemero pareigybės; savivaldybėje, kurios tarybą sudaro 27–31 tarybos narys, gali būti steigiamos ne daugiau kaip trys vicemero pareigybės; kitose savivaldybėse gali būti steigiamos ne daugiau kaip dvi vicemero pareigybės.

Įstatymo 27 straipsnio 2 dalies 22 punkte numatyta, kad Savivaldybės meras Lietuvos Respublikos valstybės tarnybos įstatymo nustatyta tvarka skiria į pareigas ir atleidžia iš jų mero politinio (asmeninio) pasitikėjimo valstybės tarnautojus. Priėmus šį sprendimą Savivaldybės meras priims sprendimus dėl asmenų skyrimo į mero politinio (asmeninio) pasitikėjimo valstybės tarnautojų pareigas neviršydamas nustatyto pareigybių skaičiaus.

Įstatymo 34 straipsnio 2 dalis nustato, kad Savivaldybės administracijos direktorių skiria ir atleidžia meras. Savivaldybės administracijos direktorius skiriamas mero įgaliojimų laikui. Savivaldybės administracijos direktorius yra politinio (asmeninio) pasitikėjimo valstybės tarnautojas.

**4. Lėšų poreikis ir finansavimo šaltiniai.** Savivaldybės mero politinio (asmeninio) pasitikėjimo valstybės tarnautojų darbo užmokestį nustato Lietuvos Respublikos valstybės tarnybos įstatymas. Darbo užmokestis 3 pareigybėms (mero patarėjui, tarybos posėdžių sekretoriui (2 pareigybės) aštuoniems mėnesiams – 58,2 tūkst. eurų.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Nėra.

**7. Sprendimo projekto antikorupcinis vertinimas.** Korupcijos pasireiškimo tikimybės nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.** Savivaldybės mero iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Sprendimas bus viešinamas Savivaldybės interneto svetainėje [www.plunge.lt](http://www.plunge.lt).

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Nenumatomas* | *Nenumatomas* |
| *Socialinei aplinkai* | *Nenumatomas* | *Nenumatomas* |
| *Viešajam administravimui* | *Bus įgyvendinamos Vietos savivaldos įstatymo nuostatos* | *Nenumatomas* |
| *Teisinei sistemai* | *Atitiks teisės aktų nuostatas* | *Nenumatomas* |
| *Kriminogeninei situacijai* | *Korupcijai įtakos neturės* | *Nenumatomas* |
| *Aplinkai* | *Nenumatomas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Nenumatomas* | *Nenumatomas* |
| *Kitoms sritims, asmenims ar jų grupėms* | *Nenumatomas* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Protokolo skyriaus vedėja Jovita Šumskienė